Eelnõu 15.12.2022

Esitaja: vallavalitsus

Ettekandja: keskkonnaspetsialist

Urmas Kolina



**KANEPI VALLAVOLIKOGU**

**O T S U S**

Kanepi 15.12.2022 nr 1-3/……

**Ritsike palo metsa kohaliku omavalitsuse tasandil**

**kaitse alla võtmise põhjendatuse ja otstarbekuse**

**ning kavandatavate piirangute otstarbekuse ekspertiisi algatamine**

Lähtuvalt looduskaitseseaduse § 8 lõikest 1 esitati Kanepi Vallavolikogule ettepanek (registreeritud Kanepi valla dokumendiregistris nr 2-6/2022/67-6) Kanepi vallas Jõksi külas asuva Ritsike palo metsa (katastritunnus 28501:003:0806) kohaliku omavalitsuse tasandil kaitse alla võtmiseks.

Tulenevalt looduskaitseseaduse § 8 lõikest 3 peab enne kaitse alla võtmise menetluse algatamist ning peale ettepaneku esitamist kaitse alla võtmise algataja korraldama ettepanekus nimetatud loodusobjekti kaitse alla võtmise põhjendatuse ja otstarbekuse ning kavandatavate piirangute otstarbekuse ekspertiisi, kaasates selleks vastava ala eriteadmistega isiku.

Võttes aluseks kohaliku omavalitsuse korralduse seaduse § 22 lõike 1 punkti 37 ja lõike 2 ning lähtudes looduskaitseseaduse § 8 lõikest 3, Kanepi Vallavolikogu **o t s u s t a b :**

1. Algatada Kanepi vallas Jõksi külas asuva Ritsike palo metsa (katastritunnus 28501:003:0806) kohaliku omavalitsuse tasandil kaitse alla võtmise põhjendatuse ja otstarbekuse ning kavandatavate piirangute otstarbekuse ekspertiis, kaasates selleks vastava ala eriteadmistega isiku.

2. Kanepi Vallavalitsusel korraldada punktis 1 nimetatud ekspertiisi läbiviimine.

3. Otsus jõustub teatavakstegemisest.

Otsuse peale võib esitada Kanepi Vallavolikogule vaide haldusmenetluse seaduses sätestatud

korras 30 päeva jooksul arvates otsusest teadasaamise päevast või päevast, millal oleks pidanud

otsusest teada saama, või esitada kaebuse Tartu Halduskohtule halduskohtumenetluse seadustikus

sätestatud korras 30 päeva jooksul arvates otsuse teatavakstegemisest.

Piret Rammul

### volikogu esimees

**ÕIEND**

Kanepi Vallavolikogu otsuse eelnõule

**Ritsike palo metsa kohaliku omavalitsuse tasandil**

**kaitse alla võtmise põhjendatuse ja otstarbekuse**

**ning kavandatavate piirangute otstarbekuse ekspertiisi algatamine**

Tulenevalt looduskaitseseadusest (§ 8 lg 1) on igaühel õigus esitada kaitse alla võtmise algatajale ettepanek loodusobjekti kaitse alla võtmiseks.

06.09.2022 esitas MTÜ Kanepi Looduse Kaitseks juhatuse liige Tiit Põder  Kanepi vallavalitsusele ja vallavolikogule ettepaneku Kanepi valla üldplaneeringu täiendamiseks (registreeritud dokumendiregistris nr 7-6/2022/157-1 all). Dokumendis sisaldus ka ettepanek Ritsike palo metsaala (riigimets, Erastvere metskond 39, katastrinumber 28501:003:0806) kohaliku kaitse alla võtmise kohta.

Tulenevalt looduskaitseseaduse § 8 lõikest 2 peab ettepanek loodusobjekti kaitse alla võtmiseks sisaldama loodusobjekti:

1) kaitse alla võtmise põhjendust;

2) kaitse alla võtmise eesmärki;

3) kaarti, millele on kantud loodusobjekti asukoht või piir ja loodusväärtused, mille kaitse eesmärgil loodusobjekti kaitse alla võtmise ettepanek esitatakse;

4) kaitseks kavandatavate piirangute kirjeldust;

5) kaitse alla võtmisega ja kaitse korraldamisega seotud kulutuste hinnangut.

Sellega seoses esitas MTÜ Kanepi Looduse Kaitseks juhatuse liige Tiit Põder Kanepi Vallavolikogule täiendatud ettepaneku (registreeritud Kanepi valla dokumendiregistris nr 2-6/2022/67-6 all) Kanepi vallas Jõksi külas asuva Ritsike palo metsa (Erastvere metskond 39, katastritunnus 28501:003:0806) kohaliku omavalitsuse tasandil kaitse alla võtmiseks.

Tulenevalt looduskaitseseadusest peab enne kaitse alla võtmise menetluse algatamist algatama ekspertiisi, mille eesmärk on kaitse alla võtmise põhjendatuse ja otstarbekuse ning kavandatavate piirangute otstarbekuse hindamine (§ 8 lg 3).

Kui ekspertiisi tulemusest nähtub, et loodusobjektil puuduvad looduskaitseseadusega sätestatud kaitse alla võtmise eeldused või kaitse alla võtmine ei ole otstarbekas, võib kaitse alla võtmise algataja keelduda kaitse alla võtmise menetluse algatamisest, edastades ettepaneku tegijale kaitse alla võtmise algatamisest keeldumise otsuse koos eksperdi arvamusega (§ 8 lg 4).

Kui loodusobjektil on käesoleva seadusega sätestatud kaitse alla võtmise eeldused ja kaitse alla võtmine on otstarbekas, algatatakse kaitse alla võtmise menetlus kooskõlas looduskaitseseaduse §-s 9 sätestatuga.

Looduskaitseseaduse § 9 lg 2 kohaselt loodusobjekti kohaliku kaitse alla võtmise menetluse algatab ja viib läbi kohalik omavalitsus.

Eelnõu koostas

Urmas Kolina

keskkonnaspetsialist